# "וליצייריה בחללא דבי צוארא בנירא ברקא" - גלגולן של פרקטיקות רפואיות מכתבי היתדות לתלמוד הבבלי

אביעד רכט

בעשורים האחרונים התפתח כיוון חדש בחקר הרפואה התלמודית בהובלת מארק גלר, כיוון הפונה אל כתבי היתדות כמקור לחלק מהטקסטים הרפואיים בתלמוד הבבלי. במחקר הוצגו הקבלות בין מונחים לשוניים ופרקטיקות רפואיות מן המגוון המצוי בתלמוד לבין המצוי בכלל הטקסטים הרפואיים מכתבי היתדות.

בהרצאה אציע הקבלה ממוקדת בין מקבץ המרשמים לקדחת המופיע במסכת שבת סו, ב לבין מקבץ מרשמים לקדחת מכתבי היתדות בטבלה BM 42272. מקבצי המרשמים הללו אינם זהים אך יש בהם מוטיבים טיפוליים דומים ביותר. בין שלל המוטיבים המופיעים בטבלה מצויין גם קמיע חומרי (artifact). אבקש להראות שקמיע זה מסייע להבנת פרקטיקה רפואית בתלמוד, שאינה ברורה דיה: "וליצייריה בחללא דבי צוארא בנירא ברקא."